ബാഹുബലിയില് ഞാനും ഉണ്ടായിരുന്നു, അന്ന് എന്റെ പേര് പോലും ആര്ക്കും അറിയില്ലായിരുന്നു: ജോണ് കൊക്കെന് തെന്നിന്ത്യന് സിനിമയിലെ സുപരിചിത മുഖമാണ് ജോണ് കോക്കന്. ജൂനിയര് ആര്ട്ടിസ്റ്റായി എത്തിയ നടന് കൂടുതലും വില്ലന് വേഷങ്ങളിലാണ് എത്തിയിട്ടുള്ളത്. അടുത്തിടയില് പുറത്തിറങ്ങിയ ആര്യ നായകനായെത്തിയ തമിഴ് ചിത്രം സാര്പട്ടെ പരമ്ബരൈയിലൂടെ ശ്രദ്ധിക്കപ്പെട്ട വേഷം കൈകാര്യം ചെയ്ത ജോണ് കൂടുതല് ശ്രദ്ധിക്കപ്പെട്ടിരിക്കുകയാണ്. ഇപ്പോഴിതാ ബാഹുബലി സിനിമയിലെ തന്റെ ചെറിയൊരു കഥാപാത്രത്തെക്കുറിച്ച് വെളിപ്പെടുത്തുകയാണ് താരം. കാലകേയന് അവതരിപ്പിച്ച കഥാപാത്രത്തിന്റെ കൂട്ടത്തിലെ ഒരാളായി നില്ക്കുന്നതില് താനുമുണ്ട് എന്ന് പറയുകയാണ് ജോണ് കൊക്കെന്. അന്ന് തന്റെ പേര് പോലും ആര്ക്കും അറിയില്ലായിരുന്നുവെന്ന് ജോണ് പറയുന്നു. സോഷ്യല് മീഡിയയിലൂടെയാണ് നടന് ഇക്കാര്യം വെളിപ്പെടുത്തിയത്. വളരെ ചെറിയൊരു വേഷമായിരുന്നു എന്റേത്. അന്ന് സെറ്റില് എന്റെ പേര് പോലും ആര്ക്കും അറിയില്ല. ഒരിക്കല് ഞാനും മുന്നിര താരങ്ങളുെട ഒപ്പമെത്തി എന്റെ പേരും എല്ലാവരും അറിയുമെന്ന് അന്ന് സ്വയം പറയാറുണ്ടായിരുന്നു. സാര്പട്ടൈ പരമ്ബരൈയിലൂടെ ആ ദിവസമെത്തി. ഇന്ന് ഏറെ അഭിമാനത്തോടെയാണ് ഞാന് ഈ ചിത്രം പങ്കുവയ്ക്കുന്നത്. അജിത് സര് പറഞ്ഞ കാര്യം ഇവിടെ പറയാന് ആഗ്രഹിക്കുന്നു. നമ്മുടെ ജീവിതത്തില് ഉയര്ച്ചയും താഴ്ചയും ഉണ്ടാകും. എന്നാല് നിന്നിലുള്ള വിശ്വാസത്തെ നഷ്ടപ്പെടുത്തരുത്. സമയത്തിനു വേണ്ടി കാത്തിരിക്കുക. നിന്റെ കഴിവ് തിരിച്ചറിയുന്ന സമയം വന്നെത്തും, ബാഹുബലിയില് നിന്നുള്ള തന്റെ ചിത്രം പങ്കുവച്ച് ജോണ് കുറിച്ചു. ആര്യ നായകനായി എത്തിയ സാര്പട്ടെ പരമ്ബരൈയില് വെമ്ബുലി എന്ന വില്ലന് കഥാപാത്രത്തെയാണ് ജോണ് അവതരിപ്പിച്ചത്. 2007 മുതല് സിനിമാലോകത്തുള്ളയാളാണ് ജോണ് കൊക്കന്. കളഭം എന്ന സിനിമയിലൂടെ അഭിനയരംഗത്തെത്തുന്നത്.